Dolphin View | Mossel Bay Self Catering Accommodation
← Cross Court
Golfers Dream →
Ons het die verblyf baie geniet. Als wat ons nodig gehad het, was beskikbaar by die huis. Hilda en Johan was regtig baie vriendelik en het ons van die begin af laat tuis voel.
Eienaars was so vriendelik met ons aankoms en ten alle tye behulpsaam. Beveel hulle met liefde aan!
Die huis is baie gemaklik en ruim, met ‘n vol kombuis en ‘n buite braai op die stoep. Van die stoep af kan jy die sonsopkoms oor die see sien. Met ‘n baie vriendelike verwelkoming het ons die huisie ontvang en sommer onmiddellik welkom gevoel. Baie dankie Hilda vir al jou moeite, ons sal jou met die grootste vrymoedigheid aanbeveel.
Fisant Drive Mossel Bay 6500 Western Cape Steierwerk val op toeriste by V&A Waterfront | Maroela Media
Steierwerk val op toeriste by V&A Waterfront
Twee toeriste van Namibië is ernstig beseer nadat steierwerk by die V&A Waterfront in Kaapstad op hulle geval het.
Danita Swanepoel (23) en haar man, Drikus, het Saterdagaand na die groot wiel gestap toe ‘n deel van die steierwerk op hulle geval en vasgepen het. Die steierwerk was sowat 12 meter lank en 5 meter hoog.
“Al wat ek onthou, is dat ons voor die wiel verby gestap het en die volgende oomblik het ek op die grond wakker geword. My man was langs my. Ons weet nie wat gebeur het nie. Ek het baie pyn gehad,” het Danita gesê. Die paartjie word vir kop- en beenbeserings in die hospitaal behandel.
Die steierwerk is gebruik as deel van die registrasiepunt vir deelnemers aan die Absa Cape Epic-bergfietstoer. Arbeiders was besig om die steierwerk te verwyder toe dit geval het. Tanya Odendaal, woordvoerder van die Absa Cape Epic, het gesê die voorval word ondersoek.
Carla White, woordvoerder van die V&A Waterfront, het gesê hulle sal hul volle samewerking gee.
Selfportret wél Rembrandt se eie werk
Sewe vas vir perlemoen